Številka: 1100-25/2023/1

Datum: 21. 6. 2023

Na podlagi 58. člena Zakona o javnih uslužbencih (Uradni list RS, št. 63/2007 – uradno prečiščeno besedilo, 65/2008, 69/2008 – ZTFI-A, 69/2008 – ZZavar-E, 40/2012 – ZUJF, 158/2020 – ZIntPK-C, 203/2020 – ZIUPOPDVE, 202/2021 – odl. US in 3/2022 – ZDeb) in 18. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010) Agencija RS za kmetijske trge in razvoj podeželja, ki jo zastopa generalni direktor mag. Miran Mihelič, objavlja javni natečaj za zasedbo prostega uradniškega delovnega mesta

**Višji svetovalec (šifra delovnega mesta 5002) v Sektorju za neposredna plačila, v Oddelku za sonaravno kmetijstvo; pri prijavi se sklicujte na št. 1100-25/2023**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* imeti končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* opravljeno obvezno usposabljanje za imenovanje v naziv;
* opravljen strokovni izpit iz upravnega postopka druge stopnje;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu.

Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Delovno področje:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi;
* sodelovanje pri oblikovanju sistemskih rešitev in drugih najzahtevnejših gradiv;
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* vodenje v zahtevnih upravnih postopkih;
* vodenje najzahtevnejših upravnih postopkov;
* samostojno opravljanje drugih zahtevnejših nalog.

Prijava na prosto delovno mesto mora biti obvezno pripravljena in oddana na obrazcu z oznako JN, ki je priloga tega natečaja z natančno izpolnjenimi vsemi rubrikami in podpisanimi izjavami in verodostojnimi listinami, ki izkazujejo delovne izkušnje.

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in /ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve pogodbe o zaposlitvi.

Pri izbranemu kandidatu se bo preverjalo, ali ima opravljen strokovni izpit iz upravnega postopka druge stopnje. V nasprotnem primeru bo moral izbrani kandidat strokovni izpit iz upravnega postopka druge stopnje, v skladu z 31. členom Zakona o splošnem upravnem postopku (Uradni list RS, št. 24/2006 – uradno prečiščeno besedilo, 105/2006 – ZUS-1, 126/2007, 65/2008, 8/2010, 82/2013, 175/2020 – ZIUOPDVE in 3/2022 – ZDeb), opraviti najkasneje v treh mesecih od sklenitve delovnega razmerja.

Izbrani kandidat bo delo na navedenem delovnem mestu opravljal v uradniškem nazivu višji svetovalec III, z možnostjo napredovanja v naziv višji svetovalec II in višji svetovalec I.

Z izbranim kandidatom bo sklenjeno delovno razmerje za nedoločen čas s polnim delovnim časom in 3 mesečnim poskusnim delom.

Izbrani kandidat bo lahko delo opravljal tudi v hibridni obliki, v skladu z internimi akti organa.

Izbrani kandidat bo delo opravljal v prostorih Agencije RS za kmetijske trge in razvoj podeželja, Dunajska 160, Ljubljana.

Delovno razmerje se sklepa za potrebe izvajanja nalog Programa razvoja podeželja 2014 – 2020 in Strateškega načrta SKP 2023-2027 in se delno sofinancira ali v celoti financira iz Evropskega kmetijskega sklada za razvoj podeželja.

Prijave na prosto delovno mesto morajo poleg obrazca (JN) vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen tega natečajnega postopka dovoljuje Agenciji RS za kmetijske trge in razvoj podeželja pridobitev podatkov iz 3. točke iz uradne evidence.

Obravnavali bomo samo pravočasne in popolne prijave.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list št. 139/2006 in 104/2010) se v izbirni postopek ne uvrsti kandidat, ki ne izpolnjuje natečajnih pogojev.

Strokovna usposobljenost kandidatov se bo presojala na podlagi predloženih izjav, na podlagi pisnega preizkusa in/ali osebnega pogovora oziroma s pomočjo drugih metod preverjanja strokovne usposobljenosti kandidatov.

Kandidati vložijo prijavo v pisni obliki na obrazcu z oznako JN, ki jo pošljejo v zaprti ovojnici z označbo: »javni natečaj št. 1100-25/2023« na naslov: Agencija Republike Slovenije za kmetijske trge in razvoj podeželja, Služba za splošne zadeve, Oddelek za kadrovske in finančno materialne zadeve, Dunajska 160, 1000 Ljubljana in sicer v roku 8 dni po objavi na Zavodu RS za zaposlovanje in osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: zaposlitve.aktrp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v 60 dneh po opravljeni izbiri.

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI.

Informacije o izvedbi javnega natečaja daje Barbara Kalan na tel.: 01 580 77 88, vsak delavnik od 10.-11. ure.

Opomba: V besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.